Document ID: 32000D0138

32000D0138
L 046/36
SLUŽBENI LIST EUROPSKE UNIJE
16.02.2000.
ODLUKA KOMISIJE
od 16. veljače 2000.
o izmjeni Odluke 87/257/EEZ o popisu objekata u Sjedinjenim Američkim Državama odobrenih u svrhu uvoza svježeg mesa u Zajednicu
(priopćena pod brojem dokumenta C(2000) 380)
(Tekst značajan za EGP)
(2000/138/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, životinja iz porodica ovaca i koza, svinja i svježeg mesa ili mesnih proizvoda iz trećih zemalja (1), kako je zadnje izmijenjena Direktivom 97/79/EZ (2), a posebno njezin članak 4. stavak 1. te članak 18. stavak 1.,
budući da:
(1)
Popis objekata iz Sjedinjenih Američkih Država odobrenih u svrhu uvoza svježeg mesa u Zajednicu prvotno je izrađen u sklopu Odluke Komisije 87/257/EEZ (3), kako je zadnje izmijenjena Odlukom 1999/301/EZ (4); taj se popis može izmijeniti u bilo kojem trenutku, posebno u svjetlu rezultata inspekcije koju je Zajednica provela u Sjedinjenim Američkim Državama.
(2)
Sjedinjene Američke Države izdale su jamstva da su objekti 244 W, IBP, Waterloo i Iowa sada u mogućnosti provoditi pregled svinjskog mesa na trihinu prema Direktivi Vijeća 77/96/EEZ (5), kako je zadnje izmijenjena Direktivom Komisije 94/54/EZ (6).
(3)
U skladu s navedenim potrebno je ažurirati/konsolidirati popis objekata.
(4)
Mjere iz ove Odluke usklađene su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilog Odluci 87/257/EEZ ovim se zamjenjuje Prilogom ovoj Direktivi.
Članak 2.
Ova je Odluka upućena državama članicama.
Sastavljeno u Bruxellesu 16. veljače 2000.

Labels: 0
3
17
18